
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10Pc/11/2024 8724201196 24. 06. 2024 JUDr. František Krasňan ECLI:SK:OSPP:2024:8724201196.4
Uznesenie Okresný súd Poprad, vo veci navrhovateľky: A. A. B., nar. XX.X.XXXX, bytom C., D. XXX/XX, právne zastúpená: Hudzík & Partners s.r.o. so sídlom Poprad, Mnoheľova 830/15, proti odporcovi: E. B., nar. XX.X.XXXX, bytom F. D., G. H. XXX/X, právne zastúpený: JUDr. Dušan Janči, advokát so sídlom Liptovský Mikuláš, Garbiarska 695, v konaní o určenie príspevku na výživu rozvedenej manželke, takto rozhodol: I. Súd schvaľuje súdny zmier v nasledovnom znení: Odporca sa zaväzuje uhradiť navrhovateľke sumu 1.200,- eur v troch mesačných splátkach po 400,eur vo výške splátky, každú v dátume do 20. dňa v mesiaci, teda spolu v lehote do 20.9.2024, a to pod stratou výhody splátok v prípade nezaplatenia jednej splátky riadne a včas a následne uhrádzať sumu 250,- eur mesačne, ktorá predstavuje príspevok na výživu rozvedenej manželky, a to odo dňa 1.9.2024 až do mesiaca november 2025 vrátane, ktorú bude odporca hradiť mesačne do 20. dňa v tom - ktorom mesiaci na účet navrhovateľky, súdny zmier je záväzný pre účastníkov počnúc právoplatnosťou tohto rozhodnutia. II. Žiaden z účastníkov
nemá
nárok na náhradu trov konania. odôvodnenie:
1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Podľa § 234 ods. 2 Civilného sporového poriadku, ak nie je ďalej ustanovené inak, použijú sa na uznesenie primerane ustanovenia o rozsudku. 3. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto uzneseniu odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto uznesenia neobsahuje odôvodnenie. 4. O trovách konania rozhodol podľa § 52 CMP. Poučenie: Proti tomuto uzneseniu odvolanie nie je prípustné, pretože účastníci konania sa tohto práva po vyhlásení uznesenia vzdali písomne do zápisnice o pojednávaní (§ 368 CSP).
Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2024:8724201196.4 (dáta aktuálne k 10. 11. 2026). Záväzné je znenie zverejnené súdom.




